Yangi Kaledoniya madhiyasi. Soyons unis, devenons frères (tarjimasi: „Birlashaylik, aka-uka boʻlaylik“) — Yangi Kaledoniyaning rasman tan olingan madhiyasi. Madhiya 2008-yilda Mélodia bolalar xori guruhi tomonidan yozilgan va 2010-yilda rasman qabul qilingan. Bu Yangi Kaledoniyaning milliy madhiyasi emas. Avval Yangi Kaledoniya Fransiyaning hududi bo'lganligi bois milliy madhiya „La Marseillaise“ hisoblanadi. Rasmiy marosimlar yoki sport tadbirlarida birinchi navbatda „La Marseillaise“, keyin esa „Soyons unis, devenons frères“ ijro etiladi. Tarix. 1998-yilda Noumea kelishuvi hududga avtonomiya berdi. Kelishuv beshta „oʻziga xoslik belgisi“ni bosqichma-bosqich tan olishni koʻzda tutadi: madhiya, shior, Yangi Kaledoniya valyutasidagi mahalliy belgilar, bayroq va hududning yangi nomi. Madhiya uchun 2008-yilda Yangi Kaledoniya hukumati tomonidan tanlov oʻtkazildi. Gʻoliblikni 2008-yil yanvar oyida Mélodia bolalar xor guruhidan 10 yoshdan 13 yoshgacha boʻlgan yettita Yangi Kaledoniyalik bolalar qoʻlga kiritdilar. Madhiya rasman birinchi marta 2008-yil 26-iyunda ijro etilgan. 2010-yil 18-avgustda Yangi Kaledoniya Kongressi madhiyani rasmiy shior („Terre de parole, terre de partage“) va Yangi Kaledoniya pul birligidagi mahalliy belgilar bilan birga rasman qabul qildi. Kongress deputatlari madhiya matniga keyinroq oʻzgartirish kiritish imkoniyatini saqlab qolishdi. Matn. Eng uzun variantida madhiya uch misra va xordan iborat. Sheʼrlar fransuz tilida kuylanadi. Xor Nengone tilida, keyin fransuz tilida kuylanadi. Dastlab uni boshqa mahalliy tillarga tarjima qilish rejalari bor edi. Nengone tilida xor qismi. Quyida 2008-yilda Mélodia xori tomonidan yozilgan Nengone tilidagi asl varianti keltirilgan.